шега за Секретарки
Мъж бизнесмен изпраща факс на жена си: "Скъпа, вярвам че ще разбереш. Сега, когато ти си вече на 54 години, имам известни нужди, които не можеш повече да задоволяваш. Аз съм много щастлив с теб, смятам, че си прекрасна съпруга и искрено се надявам, че няма да реагираш болезнено, като научиш, че когато получиш този факс, ще съм в хотел "Комфорт" с Ванеса - 25-годишната ми секретарка. Но не се безпокой, ще си бъда вкъщи преди полунощ!"
Когато мъжът се прибрал у дома, намерил бележка върху масата: "Скъпи, получих факса ти и много ти благодаря за проявената загриженост! Възползвам се от случая да ти напомня, че ти също си на 54 години. И да те осведомя, че когато четеш тази бележка, ще съм в хотел "Фиеста" с Майкъл - моя треньор по тенис, който както и секретарката ти, също е на 25 години. Понеже освен че си преуспял бизнесмен, си учил и математика, ще можеш лесно да разбереш, че си приличаме при тези обстоятелства, но... с една малка разлика: 25 влиза повече пъти в 54, отколкото 54 в 25. Следователно не ме очаквай по-рано от утре!"